钦定古今图书集成/明伦汇编/官常典/第645卷 > 金
## 钦定古今图书集成/明伦汇编/官常典/第645卷 > 金

《金》县有赤、次赤，剧、次剧，又有上、中、下之分，“皆设令而
丞、簿、尉佐之。”

按：《金史职官志》：“赤县”：

〈注〉谓“大兴、宛平县。”

令一员，从六品。“掌养百姓、按察所部、宣导风化、劝课
农桑、平理狱讼、捕除盗贼、禁止游惰，兼管常平仓及
通检推排簿籍，总判县事。”丞一员，从八品。掌贰县事。
主簿一员，正九品。掌同县丞。尉四员，正八品。专巡捕
盗贼。馀县置四尉者同此。

〈注〉司吏十人，内一名取识“女直”、汉字者充。公使十人。

次赤县，又曰“剧县。”令一员，正七品。丞一员，正九品。主

簿一员，正九品。尉一员，正九品。

诸县。令一员，从七品。丞一员，正九品。主簿一员，正九
品；尉一员，正九品。凡县二万五千户以上为次赤、为
剧；二万以上为次剧。在诸京倚郭者曰“京县。”自京县
而下，以万户以上为上，三千户以上为中，不满三千
为下。中县而下置丞，以主簿与尉通领巡捕事。下县
则不置尉，以主簿兼之。

〈注〉中县司吏八人，下县司吏六人，公使皆十人。